CELEX: 32010R1015
Language: hu
Date: 2010-11-10 00:00:00
Title: A Bizottság 1015/2010/EU rendelete ( 2010. november 10. ) a 2009/125/EK európai parlamenti és tanácsi irányelvnek a háztartási mosógépekre vonatkozó környezetbarát tervezési követelmények tekintetében történő végrehajtásáról  EGT-vonatkozású szöveg

11.11.2010   
            
            
               HU
            
            
               Az Európai Unió Hivatalos Lapja
            
            
               L 293/21
            
         A BIZOTTSÁG 1015/2010/EU RENDELETE
   (2010. november 10.)
   a 2009/125/EK európai parlamenti és tanácsi irányelvnek a háztartási mosógépekre vonatkozó környezetbarát tervezési követelmények tekintetében történő végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az energiával kapcsolatos termékek környezetbarát tervezésére vonatkozó követelmények megállapítási kereteinek létrehozásáról szóló, 2009. október 21-i 2009/125/EK európai parlamenti és tanácsi irányelvre (1) és különösen annak 15. cikke (1) bekezdésére,
   a környezetbarát tervezéssel foglalkozó konzultációs fórummal folytatott egyeztetést követően,
   mivel:
   
               (1)
            
            
               A 2009/125/EK irányelv értelmében a magas értékesítési és kereskedelmi volumennel jellemezhető, jelentős környezeti hatást kifejtő energiával kapcsolatos termékek tekintetében, amelyek esetében a környezeti hatás jelentős javítására anélkül van lehetőség, hogy ez túlzott költségekkel járna, a Bizottság környezetbarát tervezési követelményeket állapít meg.
            
         
               (2)
            
            
               A 2009/125/EK irányelv 16. cikke (2) bekezdésének első francia bekezdése értelmében a Bizottság – a 19. cikk (3) bekezdésében előírt eljárással és a 15. cikk (2) bekezdésében meghatározott kritériumokkal összhangban, a környezetbarát tervezéssel foglalkozó konzultációs fórummal folytatott konzultációt követően, az indokoltnak ítélt körben – köteles végrehajtási intézkedést elfogadni a háztartási készülékekre, köztük a háztartási mosógépekre vonatkozóan.
            
         
               (3)
            
            
               A Bizottság előkészítő vizsgálat keretében elemezte a jellemzően a háztartásokban használt mosógépek műszaki, környezeti és gazdasági hatásait. A vizsgálatot az Unió és harmadik országok érdekeltjeivel és érintettjeivel együttesen végezték, az eredményeket pedig nyilvánosan elérhetővé tették.
            
         
               (4)
            
            
               Ez a rendelet a szennyes textilek mosására szolgáló háztartási termékekre vonatkozik.
            
         
               (5)
            
            
               A háztartási kombinált mosó-szárító gépek sajátos jellemzőkkel bírnak, ezért célszerű azokat kizárni a rendelet alkalmazási köréből. Figyelembe véve azonban, hogy ezek a gépek a háztartási mosógépekhez hasonló funkciókkal rendelkeznek, a 2009/125/EK irányelv egy másik végrehajtási intézkedésének keretében mielőbb foglalkozni kell azokkal.
            
         
               (6)
            
            
               A háztartási mosógépek e rendelet alkalmazásában jelentősnek minősülő környezeti hatása a használat közbeni energia- és vízfogyasztás. Az e rendelet hatálya alá tartozó termékek éves villamosenergia- és vízfogyasztása a becslések szerint 35 TWh illetve 2 213 millió m3 volt 2005-ben az Unióban. Célzott intézkedések híján az éves villamosenergia- és vízfogyasztás az előrejelzések szerint 2020-ban 37,7 TWh illetve 2 051 millió m3 lesz. Az előkészítő vizsgálat azt mutatta, hogy a rendelet hatálya alá tartozó termékek villamosenergia- és vízfogyasztása lényegesen csökkenthető.
            
         
               (7)
            
            
               Az előkészítő vizsgálat szerint a 2009/125/EK irányelv I. mellékletének 1. részében említett egyéb környezetbarát tervezési paraméterekkel kapcsolatos követelmények előírása szükségtelen, mivel a háztartási mosógépek használati fázisban fellépő legjelentősebb környezeti hatása mindenképpen a villamosenergia- és vízfogyasztás.
            
         
               (8)
            
            
               Az e rendelet hatálya alá tartozó termékek villamosenergia- és vízfogyasztását olyan meglévő, szabadalmi védelem alatt nem álló költséghatékony technológiák alkalmazásával célszerű hatékonyabbá tenni, amelyek csökkenthetik e termékek megvásárlásának és működtetésének együttes költségét.
            
         
               (9)
            
            
               A környezetbarát tervezési követelmények a végfelhasználó szempontjából nem befolyásolhatják a működést, és nem fejthetnek ki kedvezőtlen hatást az egészségre, a biztonságra és a környezetre. Különösen a villamosenergia- és vízfogyasztás használati fázisban történő mérsékléséből származó előnyöknek legalábbis ellensúlyozniuk kell az ezen rendelet hatálya alá tartozó termékek előállítása során felmerülő további környezeti hatásokat.
            
         
               (10)
            
            
               A környezetbarát tervezési követelményeket fokozatosan indokolt bevezetni, hogy a gyártók számára kellő idő álljon rendelkezésre termékeik ezen rendeletnek megfelelően történő újratervezésére. Az időzítés megállapítása során el kell kerülni a forgalomban lévő berendezések működését érintő kedvezőtlen hatásokat, és figyelembe kell venni a végfelhasználókat és a gyártókat, különösen a kis- és középvállalkozásokat érintő költségvonzatokat, biztosítva egyidejűleg e rendelet célkitűzéseinek megfelelő időben történő elérését.
            
         
               (11)
            
            
               A releváns termékjellemzőket megbízható, pontos és megismételhető mérési módszerek alapján indokolt meghatározni, amelyek építenek a mérési módszerek terén általánosan elismert technológiai vívmányokra, ezen belül – ha rendelkezésre állnak – a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelv (2) I. mellékletében felsorolt európai szabványügyi testületek által elfogadott harmonizált szabványokra.
            
         
               (12)
            
            
               A 2009/125/EK irányelv 8. cikkével összhangban ez a rendelet meghatározza az alkalmazandó megfelelőségértékelési eljárásokat.
            
         
               (13)
            
            
               A megfelelőségi ellenőrzések előmozdítása érdekében a gyártóknak a 2009/125/EK irányelv V. és VI. mellékletében említett műszaki dokumentációban információkkal kell szolgálniuk, amennyiben az ilyen információk az ebben a rendeletben meghatározott követelményekkel kapcsolatosak.
            
         
               (14)
            
            
               Az ebben a rendeletben megállapított, jogilag kötelező követelmények mellett az e rendelet hatálya alá tartozó termékek életciklus alatti környezeti teljesítményére vonatkozó információk széles körben történő rendelkezésre állásának és könnyű hozzáférhetőségének biztosítása érdekében meg kell határozni a legjobb elérhető technológiákra vonatkozó indikatív referenciaértékeket.
            
         
               (15)
            
            
               Az e rendeletben meghatározott intézkedések összhangban állnak a 2009/125/EK irányelv 19. cikkének (1) bekezdésében említett bizottság véleményével,
            
         ELFOGADTA EZT A RENDELETET:
   1. cikk
   Tárgy és hatály
   (1)   Ez a rendelet megállapítja a villamos hálózatról üzemelő elektromos háztartási mosógépek, valamint az akkumulátorról is működtethető, villamos hálózatról üzemelő elektromos háztartási mosógépek – ideértve a nem háztartási használatra értékesített mosógépeket és beépíthető háztartási mosógépeket is – forgalomba hozatalára vonatkozó környezetbarát tervezési követelményeket.
   (2)   Ez a rendelet nem alkalmazandó a háztartási kombinált mosó-szárító gépekre.
   2. cikk
   Fogalommeghatározások
   A 2009/125/EK irányelv 2. cikkében foglalt fogalommeghatározásokon túlmenően e rendelet alkalmazásában:
   1)   „háztartási mosógép”: olyan automata mosógép, amely víz használatával tisztítja és öblíti a textileket, centrifugálási funkcióval is rendelkezik, és amelyet elsősorban nem ipari célokra használnak;
   2)   „beépíthető háztartási mosógép”: konyhaszekrénybe, e célra kialakított falmélyedésbe vagy hasonló helyre történő beszerelésre szánt háztartási mosógép, amelynél bútorszerelési munkálatok is szükségesek;
   3)   „automata mosógép”: olyan mosógép, amelynek töltetét a gép a program teljes ideje alatt felhasználói beavatkozás nélkül kezeli;
   4)   „háztartási kombinált mosó-szárító gép”: olyan háztartási mosógép, amely mind a centrifugáló funkciót, mind a – jellemzően melegítéssel és forgással működtetett – textilszárító funkciót magában foglalja;
   5)   „program”: műveletek előre meghatározott sorozata, amelyet a gyártó bizonyos típusú textilek mosására alkalmasnak nyilvánít;
   6)   „ciklus”: a kiválasztott program által meghatározott teljes mosási, öblítési és centrifugálási folyamat;
   7)   „programidő”: a program elindításától a program befejeződéséig eltelő idő, amelybe a végfelhasználó által beprogramozott késleltetés nem számít bele;
   8)   „előírt kapacitás”: a háztartási mosógépben elférő adott típusú száraz textilnek a gyártó által megállapított maximális tömege kg-ban, 0,5 kilogrammonként megadva, amelyet a gyártó használati utasítása szerint megtöltött gépben a kiválasztott programmal kezelni lehet;
   9)   „részleges töltet”: egy adott program esetében a háztartási mosógép előírt kapacitásának fele;
   10)   „maradék nedvességtartalom”: a centrifugálási szakasz végén a töltetben maradt nedvesség mennyisége;
   11)   „kikapcsolt üzemmód”: a háztartási mosógép kikapcsolt állapota, amely normális használat során a végfelhasználói használatra szánt és a végfelhasználó számára elérhető szabályozófunkciók, illetve kapcsolók segítségével idézhető elő a legkisebb villamosenergia-felhasználás elérése érdekében, és amely a gyártó utasításainak megfelelő használat során meghatározatlan ideig fenntartható, amíg a háztartási mosógép az elektromos áramforrással összeköttetésben marad; ha nincs a végfelhasználó számára elérhető szabályozófunkció vagy kapcsoló, a „kikapcsolt üzemmód” azt az állandósult villamosenergia-fogyasztási állapotot jelenti, amelyre a háztartási mosógép magától átvált;
   12)   „bekapcsolva hagyott üzemmód”: a legkisebb villamosenergia-fogyasztási üzemmód, amely a program befejezése után meghatározatlan ideig fennmaradhat a háztartási mosógép kiürítésén kívül a végfelhasználó további beavatkozása nélkül;
   13)   „egyenértékű mosógép”: olyan forgalomban lévő háztartási mosógép-modell, amely ugyanazon gyártó által más kereskedelmi kód alatt forgalomba hozott, másik háztartási mosógép-modellel megegyező előírt kapacitással, műszaki és teljesítményjellemzőkkel, energia- és vízfogyasztással és levegőben terjedő akusztikus zajkibocsátással rendelkezik a mosás és centrifugálás során.
   3. cikk
   Környezetbarát tervezési követelmények
   A háztartási mosógépekre vonatkozó általános környezetbarát tervezési követelményeket az I. melléklet 1. pontja állapítja meg.
   A háztartási mosógépekre vonatkozó egyedi környezetbarát tervezési követelményeket az I. melléklet 2. pontja állapítja meg.
   4. cikk
   Megfelelőségértékelés
   (1)   A 2009/125/EK irányelv 8. cikkében említett megfelelőségértékelési eljárás az említett irányelv IV. mellékletében megállapított belső tervezés-ellenőrzési rendszer vagy az említett irányelv V. mellékletében meghatározott irányítási rendszer.
   (2)   A 2009/125/EK irányelv 8. cikkének megfelelő megfelelőségértékelés alkalmazásában a műszaki dokumentációnak tartalmaznia kell az e rendelet II. mellékletben meghatározott számítás másolatát.
   Amennyiben az adott háztartási mosógép-modellre vonatkozóan a műszaki dokumentációban szereplő információkat a terv alapján végzett számításokból vagy más, egyenértékű háztartási mosógép alapján levont következtetésekből, illetve mindkettőből nyerték, a műszaki dokumentációban részletesen ismertetik az ilyen számításokat vagy következtetéseket, illetve mindkettőt, valamint a gyártók által az elvégzett számítások pontosságának ellenőrzése érdekében végzett teszteket. Ilyen esetekben a műszaki dokumentációban minden olyan egyéb egyenértékű háztartási mosógép-modellt is fel kell sorolni, amelynek esetében a műszaki dokumentációban szereplő információkat hasonló alapon nyerték.
   5. cikk
   Ellenőrzési eljárás piacfelügyeleti célokra
   Az e rendelet I. mellékletében megállapított követelményeknek való megfelelés tekintetében a 2009/125/EK irányelv 3. cikkének (2) bekezdése szerint végzett piacfelügyeleti ellenőrzések alkalmával a tagállamok az ezen rendelet III. mellékletében előírt ellenőrzési eljárást alkalmazzák.
   6. cikk
   Referenciaértékek
   Az e rendelet hatálybalépésekor forgalomban lévő, legjobban teljesítő háztartási mosógépekre vonatkozó indikatív referenciaértékeket a IV. melléklet határozza meg.
   7. cikk
   Felülvizsgálat
   A Bizottság legkésőbb négy évvel hatálybalépése után felülvizsgálja e rendeletet a technológiai haladásra tekintettel, és a felülvizsgálat eredményeit benyújtja a környezetbarát tervezéssel foglalkozó konzultációs fórumnak. A felülvizsgálat különösen a III. mellékletben szereplő ellenőrzési tűréshatárokat, az öblítés és centrifugálás hatékonyságára vonatkozó követelmények meghatározásának lehetőségét, valamint a melegvizes hálózatra való csatlakozásban rejlő megtakarítási potenciált vizsgálja meg.
   8. cikk
   Hatálybalépés és alkalmazás
   (1)   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   (2)   A rendeletet 2011. december 1-jétől kell alkalmazni.
   Az alábbi környezetbarát tervezési követelményeket azonban a következő ütemezés szerint kell alkalmazni:
   
               a)
            
            
               Az I. melléklet 1.1. pontjában meghatározott általános környezetbarát tervezési követelményeket 2012. december 1-jétől kell alkalmazni;
            
         
               b)
            
            
               Az I. melléklet 1.2. pontjában meghatározott általános környezetbarát tervezési követelményeket 2011. június 1-jétől kell alkalmazni;
            
         
               c)
            
            
               Az I. melléklet 1.3. pontjában meghatározott általános környezetbarát tervezési követelményeket 2013. december 1-jétől kell alkalmazni;
            
         
               d)
            
            
               Az I. melléklet 2.2. pontjában meghatározott egyedi környezetbarát tervezési követelményeket 2013. december 1-jétől kell alkalmazni;
            
         
      Ez a rendelet teljes egészében kötelező és közvetlenül alkalmazandó minden tagállamban.
      Kelt Brüsszelben, 2010. november 10-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 285., 2009.10.31., 10. o.
   
      (2)  HL L 204., 1998.7.21., 37. o.
   
      I. MELLÉKLET
      
         Környezetbarát tervezési követelmények
      
      1.   ÁLTALÁNOS KÖRNYEZETBARÁT TERVEZÉSI KÖVETELMÉNYEK
      
                  (1)
               
               
                  A háztartási mosógépek energiafogyasztásának és egyéb paramétereinek kiszámításához az átlagosan szennyezett pamut textíliák 40 °C-os és 60 °C-os tisztítási ciklusait (a továbbiakban: normál pamutprogramok) kell használni. Ezeket a ciklusokat a háztartási mosógép programkiválasztó eszközén vagy – ha ilyen van – a háztartási mosógép kijelzőjén, illetve mindkettőn „normál 60 °C-os pamutprogram” és „normál 40 °C-os pamutprogram” néven fel kell tüntetni.
               
            
                  (2)
               
               
                  A gyártótól származó használati útmutatóban a következőket kell megadni:
                  
                              a)
                           
                           
                              a normál 40 °C-os és 60 °C-os pamutprogramok, „normál 60 °C-os pamutprogram” és „normál 40 °C-os pamutprogram” néven említve, és részletezni kell, hogy ezek a programok átlagosan szennyezett pamut textíliák tisztítására alkalmasak, és hogy az ilyen típusú pamut textíliák mosásához a kombinált energia- és vízfogyasztást tekintve ezek a leghatékonyabb programok; ezenkívül fel kell tüntetni, hogy a tényleges vízhőmérséklet eltérő lehet az adott ciklus esetében megjelölt hőmérsékletnél;
                           
                        
                              b)
                           
                           
                              villamosenergia-fogyasztás kikapcsolt üzemmódban és bekapcsolva hagyott üzemmódban;
                           
                        
                              c)
                           
                           
                              tájékoztató információ a program időtartamáról, a maradék nedvességtartalomról, a főbb mosási programok energia- és vízfogyasztásáról teljes vagy részleges töltet mellett, vagy mindkét esetben;
                           
                        
                              d)
                           
                           
                              a különböző mosási hőmérsékletekhez alkalmas mosószerek típusára vonatkozó ajánlás.
                           
                        
            
                  (3)
               
               
                  A háztartási mosógépeknek egy 20 °C-os ciklust is kínálniuk kell a végfelhasználó számára. Ezt a programot a háztartási mosógép programkiválasztó eszközén vagy – ha ilyen van – a háztartási mosógép kijelzőjén, illetve mindkettőn világosan fel kell tüntetni.
               
            2.   EGYEDI KÖRNYEZETBARÁT TERVEZÉSI KÖVETELMÉNYEK
      A háztartási mosógépeknek a következő követelményeknek kell megfelelniük:
      
                  (1)
               
               
                  2011. december 1-jétől:
                  
                              —
                           
                           
                              az energiahatékonysági mutató (EEI) minden háztartási mosógép esetében kisebb, mint 68,
                           
                        
                              —
                           
                           
                              3 kg-nál nagyobb előírt kapacitású háztartási mosógépek esetében a mosáshatékonysági mutató (Iw
                                 ) nagyobb, mint 1,03,
                           
                        
                              —
                           
                           
                              3 kg vagy annál kisebb előírt kapacitású háztartási mosógépek esetében a mosáshatékonysági mutató (Iw
                                 ) nagyobb, mint 1,00,
                           
                        
                              —
                           
                           
                              a vízfogyasztás (Wt
                                 ) minden háztartási mosógép esetében:
                              
                                 Wt
                                  ≤ 5 × c + 35
                              ahol c a háztartási mosógép előírt kapacitása normál 60 °C-os pamutprogram esetében teljes töltet mellett, vagy a normál 40 °C-os pamutprogram esetében teljes töltet mellett, amelyik alacsonyabb.
                           
                        
            
                  (2)
               
               
                  2013. december 1-jétől:
                  
                              —
                           
                           
                              4 kg vagy annál nagyobb előírt kapacitású háztartási mosógépek esetében az energiahatékonysági mutató (EEI) kisebb, mint 59,
                           
                        
                              —
                           
                           
                              a vízfogyasztás minden háztartási mosógép esetében:
                              
                                 Wt
                                  ≤ 5 × c½
                                  + 35
                              ahol c½
                                  a háztartási mosógép előírt kapacitása normál 60 °C-os pamutprogram esetében részleges töltet mellett, vagy normál 40 °C-os pamutprogram esetében részleges töltet mellett, amelyik alacsonyabb.
                           
                        
            Az energiahatékonysági mutatót (EEI), a mosáshatékonysági mutatót (Iw
         ) és vízfogyasztást (Wt
         ) a II. mellékletnek megfelelően kell kiszámítani.
   
   
      II. MELLÉKLET
      
         Az energiahatékonysági mutató, a mosáshatékonysági mutató, a vízfogyasztás és a maradék nedvességtartalom kiszámítási módszere
      
      1.   AZ ENERGIAHATÉKONYSÁGI MUTATÓ KISZÁMÍTÁSA
      A háztartási mosógépek energiahatékonysági mutatójának kiszámításához össze kell hasonlítani a háztartási mosógép súlyozott éves energiafogyasztását normál 60 °C-os pamutprogram esetében teljes és részleges töltet mellett és a normál 40 °C-os pamutprogram esetében részleges töltet mellett, a szabványos éves energiafogyasztásával.
      
                  a)
               
               
                  Az energiahatékonysági mutatót (EEI) a következők szerint kell kiszámítani, és egy tizedesjegyre kell kerekíteni:
                  ahol:
                  
                              AEC
                              
                           
                           
                              =
                           
                           
                              a háztartási mosógép súlyozott éves energiafogyasztása;
                           
                        
                              SAEC
                              
                           
                           
                              =
                           
                           
                              a háztartási mosógép szabványos éves energiafogyasztása.
                           
                        
            
                  b)
               
               
                  A szabványos éves energiafogyasztást (SAEC
                     ) kWh/évben a következők szerint kell kiszámítani, és két tizedesjegyre kell kerekíteni:
                  ahol:
                  
                              c
                           
                           
                              =
                           
                           
                              a háztartási mosógép előírt kapacitása normál 60 °C-os pamutprogram esetében teljes töltet mellett, vagy normál 40 °C-os pamutprogram esetében teljes töltet mellett, amelyik alacsonyabb.
                           
                        
            
                  c)
               
               
                  A súlyozott éves energiafogyasztást (AEC
                     ) kWh/évben a következők szerint kell kiszámítani, és két tizedesjegyre kell kerekíteni:
                  
                              i.
                           
                           
                              
                                 
                              ahol:
                              
                                          Et
                                          
                                       
                                       
                                          =
                                       
                                       
                                          súlyozott energiafogyasztás;
                                       
                                    
                                          Po
                                          
                                       
                                       
                                          =
                                       
                                       
                                          súlyozott villamosenergia-fogyasztás „kikapcsolt üzemmódban”;
                                       
                                    
                                          Pl
                                          
                                       
                                       
                                          =
                                       
                                       
                                          súlyozott villamosenergia-fogyasztás a „bekapcsolva hagyott üzemmódban”;
                                       
                                    
                                          Tt
                                          
                                       
                                       
                                          =
                                       
                                       
                                          programidő;
                                       
                                    
                                          220
                                       
                                       
                                          =
                                       
                                       
                                          a szabványos mosási ciklusok teljes száma évente.
                                       
                                    
                        
                              ii.
                           
                           
                              Teljesítményszabályozó rendszerrel ellátott háztartási mosógép esetén, amikor a háztartási mosógép a program befejezése után automatikusan „kikapcsolt üzemmódra” vált, a súlyozott éves energiafogyasztás (AEC
                                 ) értékét a „bekapcsolva hagyott üzemmód” tényleges időtartamának figyelembevételével számítják ki a következő képlet szerint:
                              ahol:
                              
                                          Tl
                                          
                                       
                                       
                                          =
                                       
                                       
                                          idő a „bekapcsolva hagyott üzemmódban”.
                                       
                                    
                        
            
                  d)
               
               
                  A súlyozott energiafogyasztást (Et
                     ) kWh-ban a következők szerint kell kiszámítani, és három tizedesjegyre kell kerekíteni:
                  ahol:
                  
                              Et,60
                              
                           
                           
                              =
                           
                           
                              a normál 60 °C-os pamutprogram energiafogyasztása;
                           
                        
                              Et,60½
                              
                           
                           
                              =
                           
                           
                              a normál 60 °C-os pamutprogram energiafogyasztása részleges töltet mellett;
                           
                        
                              Et,40½
                              
                           
                           
                              =
                           
                           
                              a normál 40 °C-os pamutprogram energiafogyasztása részleges töltet mellett.
                           
                        
            
                  e)
               
               
                  A súlyozott villamosenergia-fogyasztást „kikapcsolt üzemmódban” (Po
                     ) W-ban a következők szerint kell kiszámítani, és két tizedesjegyre kell kerekíteni:
                  ahol:
                  
                              Po,60
                              
                           
                           
                              =
                           
                           
                              a villamos energia „kikapcsolt üzemmódban” normál 60 °C-os pamutprogram esetén teljes töltet mellett;
                           
                        
                              Po,60½
                              
                           
                           
                              =
                           
                           
                              a villamos energia „kikapcsolt üzemmódban” normál 60 °C-os pamutprogram esetén részleges töltet mellett;
                           
                        
                              Po,40½
                              
                           
                           
                              =
                           
                           
                              a villamos energia „kikapcsolt üzemmódban” normál 40 °C-os pamutprogram esetén részleges töltet mellett.
                           
                        
            
                  f)
               
               
                  A súlyozott villamosenergia-fogyasztást „bekapcsolva hagyott üzemmódban” (Pl
                     ) W-ban a következők szerint kell kiszámítani, és két tizedesjegyre kell kerekíteni:
                  ahol:
                  
                              Pl,60
                              
                           
                           
                              =
                           
                           
                              a villamos energia „bekapcsolva hagyott üzemmódban” normál 60 °C-os pamutprogram esetén teljes töltet mellett;
                           
                        
                              Pl,60½
                              
                           
                           
                              =
                           
                           
                              a villamos energia „bekapcsolva hagyott üzemmódban” normál 60 °C-os pamutprogram esetén részleges töltet mellett;
                           
                        
                              Pl,40½
                              
                           
                           
                              =
                           
                           
                              a villamos energia „bekapcsolva hagyott üzemmódban” normál 40 °C-os pamutprogram esetén részleges töltet mellett.
                           
                        
            
                  g)
               
               
                  A súlyozott programidőt (Tt
                     ) percben kifejezve a következők szerint kell kiszámítani, és percre kell kerekíteni:
                  ahol:
                  
                              Tt,60
                              
                           
                           
                              =
                           
                           
                              programidő normál 60 °C-os pamutprogram esetén teljes töltet mellett;
                           
                        
                              Tt,60½
                              
                           
                           
                              =
                           
                           
                              programidő normál 60 °C-os pamutprogram esetén részleges töltet mellett;
                           
                        
                              Tt,40½
                              
                           
                           
                              =
                           
                           
                              programidő normál 40 °C-os pamutprogram esetén részleges töltet mellett.
                           
                        
            
                  h)
               
               
                  A súlyozott időt „bekapcsolva hagyott üzemmód” esetében (Tl
                     ) percben kifejezve a következők szerint kell kiszámítani, és percre kell kerekíteni:
                  ahol:
                  
                              Tl,60
                              
                           
                           
                              =
                           
                           
                              idő „bekapcsolva hagyott üzemmódban” normál 60 °C-os pamutprogram esetén teljes töltet mellett;
                           
                        
                              Tl,60½
                              
                           
                           
                              =
                           
                           
                              idő „bekapcsolva hagyott üzemmódban” normál 60 °C-os pamutprogram esetén részleges töltet mellett;
                           
                        
                              Tl,40½
                              
                           
                           
                              =
                           
                           
                              idő „bekapcsolva hagyott üzemmódban” normál 40 °C-os pamutprogram esetén részleges töltet mellett.
                           
                        
            2.   A MOSÁSHATÉKONYSÁGI MUTATÓ KISZÁMÍTÁSA
      A mosáshatékonysági mutató (Iw
         ) kiszámításához össze kell hasonlítani a háztartási mosógép súlyozott mosási hatékonyságát normál 60 °C-os pamutprogram esetében teljes és részleges töltet mellett és a normál 40 °C-os pamutprogram esetében részleges töltet mellett egy referencia-mosógép mosási hatékonyságával, úgy, hogy a referencia-mosógép az általánosan elismert legkorszerűbb mérési módszerekben meghatározott jellemzőkkel rendelkezzen, ideértve az azokban a dokumentumokban megállapított módszereket is, amelyeknek hivatkozási számát e célból az Európai Unió Hivatalos Lapjában közzétették.
      
                  a)
               
               
                  A mosáshatékonysági mutatót (Iw
                     ) a következők szerint kell kiszámítani, és három tizedesjegyre kell kerekíteni:
                  ahol:
                  
                              IW,60
                              
                           
                           
                              =
                           
                           
                              mosáshatékonysági mutató normál 60 °C-os pamutprogram esetén teljes töltet mellett;
                           
                        
                              IW,60½
                              
                           
                           
                              =
                           
                           
                              mosáshatékonysági mutató normál 60 °C-os pamutprogram esetén részleges töltet mellett;
                           
                        
                              IW,40½.
                           
                           
                              =
                           
                           
                              mosáshatékonysági mutató normál 40 °C-os pamutprogram esetén részleges töltet mellett.
                           
                        
            
                  b)
               
               
                  Egy normál pamutprogram mosáshatékonysági mutatóját (p) a következők szerint kell kiszámítani:
                  ahol:
                  
                              WT,i
                              
                           
                           
                              =
                           
                           
                              a tesztelt háztartási mosógép mosáshatékonysága egy tesztciklus alatt (i);
                           
                        
                              WR,a =
                              
                           
                           
                              =
                           
                           
                              a referenciaként szolgáló mosógép átlagos mosáshatékonysága;
                           
                        
                              n
                           
                           
                              =
                           
                           
                              a tesztciklusok száma, n ≥ 3 normál 60 °C-os pamutprogram esetében teljes töltet mellett, n ≥ 2 normál 60°C-os pamutprogram esetében részleges töltet mellett és n ≥ 2 normál 40 °C-os pamutprogram esetében részleges töltet mellett.
                           
                        
            
                  c)
               
               
                  A mosáshatékonyság (W) egy tesztciklus befejezése után az egyes tesztsávok visszaverődési értékeinek átlaga.
               
            3.   A VÍZFOGYASZTÁS KISZÁMÍTÁSA
      A vízfogyasztást (Wt
         ) a következők szerint kell kiszámítani, és egy tizedesjegyre kell kerekíteni:
      
         Wt
          = Wt,60
         
      
      ahol:
      
                  Wt,60
                  
               
               
                  =
               
               
                  vízfogyasztás normál 60 °C-os pamutprogram esetén teljes töltet mellett.
               
            4.   A MARADÉK NEDVESSÉGTARTALOM KISZÁMÍTÁSA
      Egy program maradék nedvességtartalmát (D) százalékban kell kiszámítani és a legközelebbi teljes százalékra kerekíteni.
   
   
      III. MELLÉKLET
      
         Ellenőrzési eljárás piacfelügyeleti célokra
      
      A tagállami hatóságok az I. mellékletben megállapított követelményeknek való megfelelés ellenőrzése céljából egyetlen háztartási mosógépet vizsgálnak. Amennyiben a mért paraméterek nem felelnek meg a gyártó által a 4. cikk (2) bekezdése szerinti műszaki dokumentációban közölt értékeknek az 1. táblázatban meghatározott tartományokon belül, a mérést három további háztartási mosógépen is el kell végezni. Az említett három további háztartási mosógépre vonatkozóan mért értékek számtani közepének meg kell felelnie a követelményeknek az 1. táblázatban meghatározott tartományon belül, kivéve az energiafogyasztás esetében, ahol a mért érték az Et
          előírt értéket legfeljebb 6 %-kal haladhatja meg.
      Ettől eltérő esetben úgy kell tekinteni, hogy a modell és az egyéb egyenértékű háztartási mosógép-modellek nem felelnek meg az I. mellékletben előírt követelményeknek.
      A tagállami hatóságok megbízható, pontos és megismételhető mérési módszereket alkalmaznak, amelyek figyelembe veszik az általánosan elismert legkorszerűbb mérési módszereket, ideértve az azokban a dokumentumokban megállapított módszereket is, amelyeknek hivatkozási számát e célból az Európai Unió Hivatalos Lapjában közzétették.
      
         1.   táblázat
      
      
                  Mért paraméter
               
               
                  Ellenőrzési tűréshatárok
               
            
                  Éves energiafogyasztás
               
               
                  A mért érték az előírt értéket (1)
                     AEC
                      legfeljebb 10 %-kal haladhatja meg.
               
            
                  Mosáshatékonysági mutató
               
               
                  A mért érték az előírt értéknél IW
                      legfeljebb 4 %-kal lehet kisebb.
               
            
                  Energiafogyasztás
               
               
                  A mért érték az előírt értéket Et
                      legfeljebb 10 %-kal haladhatja meg.
               
            
                  Programidő
               
               
                  A mért érték az előírt értéknél Tt
                      legfeljebb 10 %-kal lehet nagyobb.
               
            
                  Vízfogyasztás
               
               
                  A mért érték az előírt értéket Wt
                      legfeljebb 10 %-kal haladhatja meg.
               
            
                  Energiafogyasztás kikapcsolt és bekapcsolva hagyott üzemmódban
               
               
                  A 1,00 W-nál nagyobb mért Po
                      ill. Pl
                      villamosenergia-fogyasztás legfeljebb 10 %-kal haladhatja meg az előírt értéket. A 1,00 W vagy annál kisebb mért Po
                      ill. Pl
                      villamosenergia-fogyasztás legfeljebb 0,10 W-tal haladhatja meg az előírt értéket.
               
            
                  A bekapcsolva hagyott üzemmód időtartama
               
               
                  A mért érték az előírt értéknél Tl
                      legfeljebb 10 %-kal lehet hosszabb.
               
            
         (1)  „előírt érték”: a gyártó által közölt érték.
   
   
      IV. MELLÉKLET
      
         Referenciaértékek
      
      E rendelet hatálybalépésének idején a háztartási mosógépek vonatkozásában a piacon elérhető legjobb technológiák a mosógépek energia- és vízfogyasztása, mosáshatékonysága és levegőben terjedő akusztikus zajkibocsátása tekintetében a mosás/centrifugálás során normál 60 °C-os pamutprogram esetében teljes töltet mellett a következők (1):
      
                  (1)
               
               
                  3 kg előírt kapacitású háztartási mosógépek:
                  a)   energiafogyasztás: 0,57 kWh/ciklus, (vagy 0,19 kWh/kg), amely összesen évi 117,84 kWh energiafogyasztásnak felel meg, amelyből évi 105,34 kWh-t a 220 ciklus, évi 12,5 kWh-t pedig az alacsony villamosenergia-fogyasztású üzemmódok használnak fel;
                  b)   vízfogyasztás: 39 liter/ciklus, amely 220 ciklus esetében 8 580 liter/évnek felel meg;
                  c)   mosáshatékonysági mutató: 1,03 ≥ Iw
                      > 1,00;
                  d)   levegőben terjedő akusztikus zajkibocsátás a mosás/centrifugálás során (900 rpm): n. a.;
               
            
                  (2)
               
               
                  3,5 kg előírt kapacitású háztartási mosógépek:
                  a)   energiafogyasztás: 0,66 kWh/ciklus, (vagy 0,19 kWh/kg), amely összesen évi 134,50 kWh energiafogyasztásnak felel meg, amelyből évi 122,00 kWh-t a 220 ciklus, évi 12,5 kWh-t pedig az alacsony villamosenergia-fogyasztású üzemmódok használnak fel;
                  b)   vízfogyasztás: 39 liter/ciklus, amely 220 ciklus esetében 8 580 liter/évnek felel meg;
                  c)   mosáshatékonysági mutató: Iw
                      = 1,03;
                  d)   levegőben terjedő akusztikus zajkibocsátás a mosás/centrifugálás során (1 100 rpm): n. a.;
               
            
                  (3)
               
               
                  4,5 kg előírt kapacitású háztartási mosógépek:
                  a)   energiafogyasztás: 0,76 kWh/ciklus, (vagy 0,17 kWh/kg), amely összesen évi 152,95 kWh energiafogyasztásnak felel meg, amelyből évi 140,45 kWh-t a 220 ciklus, évi 12,5 kWh-t pedig az alacsony villamosenergia-fogyasztású üzemmódok használnak fel;
                  b)   vízfogyasztás: 40 liter/ciklus, amely 220 ciklus esetében 8 800 liter/évnek felel meg;
                  c)   mosáshatékonysági mutató: Iw
                      = 1,03;
                  d)   levegőben terjedő akusztikus zajkibocsátás a mosás/centrifugálás során (1 000 rpm): 1pW hangteljesítményre vonatkoztatva 55/70 dB(A);
               
            
                  (4)
               
               
                  5 kg előírt kapacitású háztartási mosógépek:
                  a)   energiafogyasztás: 0,850 kWh/ciklus (vagy 0,17 kWh/kg), amely összesen évi 169,60 kWh energiafogyasztásnak felel meg, amelyből évi 157,08 kWh-t a 220 ciklus, évi 12,5 kWh-t pedig az alacsony villamosenergia-fogyasztású üzemmódok használnak fel;
                  b)   vízfogyasztás: 39 liter/ciklus, amely 220 ciklus esetében 8 580 liter éves vízfogyasztásnak felel meg;
                  c)   mosáshatékonysági mutató: Iw
                      = 1,03;
                  d)   levegőben terjedő akusztikus zajkibocsátás a mosás/centrifugálás során (1 200 rpm): 1pW hangteljesítményre vonatkoztatva 53/73 dB(A).
               
            
                  (5)
               
               
                  6 kg előírt kapacitású háztartási mosógépek:
                  a)   energiafogyasztás: 0,90 kWh/ciklus, (vagy 0,15 kWh/kg), amely összesen évi 178,82 kWh energiafogyasztásnak felel meg, amelyből évi 166,32 kWh-t a 220 ciklus, évi 12,5 kWh-t pedig az alacsony villamosenergia-fogyasztású üzemmódok használnak fel;
                  b)   vízfogyasztás: 37 liter/ciklus, amely 220 ciklus esetében 8 140 liter éves vízfogyasztásnak felel meg;
                  c)   mosáshatékonysági mutató: Iw
                      = 1,03;
                  d)   levegőben terjedő akusztikus zajkibocsátás a mosás/centrifugálás során (1 600 rpm): n. a;
               
            
                  (6)
               
               
                  7 kg előírt kapacitású háztartási mosógépek:
                  a)   energiafogyasztás: 1,05 kWh/ciklus, (vagy 0,15 kWh/kg), amely összesen évi 201,00 kWh energiafogyasztásnak felel meg, amelyből évi 188,50 kWh-t a 220 ciklus, évi 12,5 kWh-t pedig az alacsony villamosenergia-fogyasztású üzemmódok használnak fel;
                  b)   vízfogyasztás: 43 liter/ciklus, amely 220 ciklus esetében 9 460 liter éves vízfogyasztásnak felel meg;
                  c)   mosáshatékonysági mutató: Iw
                      = 1,03;
                  d)   levegőben terjedő akusztikus zajkibocsátás a mosás/centrifugálás során (1 000 rpm): 1pW hangteljesítményre vonatkoztatva 57/73 dB(A);
                  e)   levegőben terjedő akusztikus zajkibocsátás a mosás/centrifugálás során (1 400 rpm): 1pW hangteljesítményre vonatkoztatva 59/76 dB(A);
                  f)   levegőben terjedő akusztikus zajkibocsátás a mosás/centrifugálás során (1 200 rpm): 1pW hangteljesítményre vonatkoztatva 48/62 dB(A) (beépíthető háztartási mosógépek esetén);
               
            
                  (7)
               
               
                  8 kg előírt kapacitású háztartási mosógépek:
                  a)   energiafogyasztás: 1,200 kWh/ciklus, (vagy 0,15 kWh/kg), amely összesen évi 234,26 kWh energiafogyasztásnak felel meg, amelyből évi 221,76 kWh-t a 220 ciklus, évi 12,5 kWh-t pedig az alacsony villamosenergia-fogyasztású üzemmódok használnak fel;
                  b)   vízfogyasztás: 56 liter/ciklus, amely 220 ciklus esetében 12 320 liter éves vízfogyasztásnak felel meg;
                  c)   mosáshatékonysági mutató: Iw
                      = 1,03;
                  d)   levegőben terjedő akusztikus zajkibocsátás a mosás/centrifugálás során (1 400 rpm): 1pW hangteljesítményre vonatkoztatva 54/71 dB(A);
                  e)   levegőben terjedő akusztikus zajkibocsátás a mosás/centrifugálás során (1 600 rpm): 1pW hangteljesítményre vonatkoztatva 54/74 dB(A).
               
            
         (1)  Az éves energiafogyasztás értékeléséhez a II. mellékletben meghatározott számítási módszert használták, 90 perces programidőhöz, 1W villamos energiával kikapcsolt üzemmódban és 2W villamos energiával bekapcsolva hagyott üzemmódban.